text: Па яго словах, «сучаснаму свету патрэбна Святло спакою», гэта «асаблівы спакой», які «прыходзіць толькі адным шляхам: праз выкананне Божай волі, у веры і вялікай павазе да іншага чалавека».
  «Калі кожны момант мы жывём паводле Божай волі, на хвалу Бога, калі мы імкнёмся быць добрымі да нашых бліжніх, тады гэты вялікі спакой Хрыста ажывіць нас сваёй радасцю», — патлумачыў біскуп.
  «Мы не можам сказаць, што сучасны свет не шукае супакою. Шукае! Але без Бога, без Яго дароў і праўды, без Таго, хто з’яўляецца праўдаю. Па праўдзе кажучы, свет шукае таго супакою, які не існуе рэальна, але толькі ствараецца ілюзія, што ён ёсць. Свет будзе жыць у аўтэнтычным супакоі толькі тады, калі ён над усім паставіць Бога», — падкрэсліў іерарх.